Előterjesztés Zalakaros Város Önkormányzata Képviselőtestülete 2022. április 27-én tartandó ülésére
Tárgy: Könyvvizsgálói feladatok ellátására vonatkozó megbízási szerződés 
             meghosszabbítása
Előterjesztést készítette: Dr. Szentgyörgyvölgyi Eszter, jegyző
Tisztelt Képviselőtestület!
Zalakaros Város Önkormányzata Polgármestere 76/2020. (IV.01.) számú határozatával – a veszélyhelyzet ideje alatt biztosított jogkörébe eljárva- Zalakaros Város Önkormányzata könyvvizsgálói feladatai ellátására kötött megbízási szerződése időtartamát változatlan feltételekkel 2022. április 30-ig meghosszabbította, 120.000 Ft+Áfa/hó megbízási díj ellenében. Az Adóinvest Kft-t Szijártóné Gorza Klára (8900 Zalaegerszeg, Stadion u. 8.) könyvvizsgáló személyes közreműködéssel képviseli.
A szerződés közeli lejártára figyelemmel az alábbi határozati javaslatot terjesztjük a Képviselőtestület elé, mely további két éves megbízási jogviszony hosszabbítással, a felek kölcsönös megelégedettsége indokával, változatlan megbízási díjjal számol.

Határozati javaslat:
Zalakaros Város Önkormányzata Képviselőtestülete 
1. az Adóinvest Könyvelő és Gazdasági Tanácsadó Kft.-vel (8900 Zalaegerszeg, Batthyány út 3-7. Cégjegyzékszám: 20-09-065733; Adószám: 13003632-2-20), Szijártóné Gorza Klára könyvvizsgáló személyes közreműködésével, Zalakaros Város Önkormányzata könyvvizsgálói feladatai ellátására 2022. április 30-ig kötött megbízási szerződés időtartamát változatlan feltételekkel 2024. április 30-ig meghosszabbítja, 120.000 Ft+Áfa /hó megbízási díj ellenében.
2. a megbízási díj fedezetét Zalakaros Város Önkormányzata 2022. évi költségvetésének dologi kiadásai terhére biztosítja.
3. felhatalmazza a polgármestert a megbízási szerződés módosítás aláírására. 
Határidő:             azonnal
Felelős:               Novák Ferenc polgármester
Operatív felelős: Dr. Szentgyörgyvölgyi Eszter jegyző - megbízási szerződés módosítás elkészítése; 
Horváthné Juhász Barbara, pénzügyi osztályvezető - tájékoztatásul a   költségvetés számára


Zalakaros, 2022. április 22                                                                           
  Novák Ferenc
                                                                                                 polgármester       
 
